b'\n_START_ARTICLE_\nAksion\n_START_PARAGRAPH_\nAksion (oznaka ) je domnevni delec, ki ga predvideva teorija Peccei-Quinn, da bi v kvantni kromodinamiki (QCD) re\xc5\xa1ila velik problem simetrije CP. Aksion je verjetno tudi sestavni del temne snovi v vesolju.\n_START_SECTION_\nLastnosti aksiona\n_START_PARAGRAPH_\nAksion bi imel spin enak 0, tudi njegov naboj bi bil 0. Maso naj bi imel od 10\xe2\x81\xbb\xe2\x81\xb6 do 1 eV/c\xc2\xb2. Razpadel naj bi na dva fotona ali pa se v njih spremenil v prisotnosti mo\xc4\x8dnega magnetnega polja. Njegov interakcijski presek za mo\xc4\x8dne in \xc5\xa1ibke interakcije bi bil zelo nizek. Zaradi tega z obi\xc4\x8dajno snovjo izredno malo sodeluje. V modelih supersimetrije ima aksion skalarnega superpartnerja, ki je fermion. Superparner ima ime aksino, skalarni superpartner pa se imenuje saksion. V\xc4\x8dasih saksion imenujejo tudi dilaton._NEWLINE_Teorije predvidevajo, da je ve\xc4\x8dje \xc5\xa1tevilo aksionov nastalo pri prapoku.'